Hoc a nonnullis doctissimorum patrum nostrorum documentis habuimus ut, quicquid humani redditus seu terræ cujuspiam a fidelibus christianis Deo devote pro salute vivorum ac requie defunctorum daretur famulantibus, illud cum ejusdem rei testibus scripto mandaretur; ne si injuste calumniantium injuria bonorum inquietaretur tranquillitas, lecta subscriptione, que jam fuerat senio obfuscata renovaretur memoria et inquietantium confunderetur injuria. Quod attendentes, ego Bertrannus et uxor mea Mabilla, æcclesiæ Dei Beatæque Genitricis ejus, sanctique Juliani Autisiodori, pro donni Avini atque Mabille filia, præfatæ æcclesiæ sub sacræ religionis cultu famulante, dedimus quicquid arabilis terre seu pratorum rivo Rielli, Aunniacoque interjacentium habebamus, Jocelino atque Gaufrido fratribus, necnon Arenburgi sorore ejus laudantibus. Hujus rei testes, ex parte nostra, sunt: JOCELINUS atque FROMUNDUS, prefatæ virginis avunculi; ARMANNUS, canonicus; ABRARDUS, archipresbiter; GAUDRICUS, canonicus; GUILLERMUS FORTIS; GUILERMUS de SANCTO-MEDARDO; UGO de AUGIACO; GUIDO de MONTENIACO; ANXERICUS de TERELLO; DURANNUS RUFUS, ejusdem terre minister. Ex parte sanctimonialium rursus hi testes dicuntur esse: FROMUNDUS, capellanus; THEOBAUDUS, prepositus; NICHOLAUS, maior; GUILERMUS, forestarius; JUNEIUS; THEOBAUDUS MARTINUS. Hec autem acta sunt, Ludovico regnante rege; Ugone duce Burgundiæ; Stephano Æduensi episcopo; Aalis, predicte abatissa æcclesiæ. In nomine sanctæ et individue Trinitatis. Ego Nicholaus, Avalonensis vicecomes, uxore mea Mathot laudante, atque filiis meis Johanne. Stephanoque laudantibus, pro filia mea sanctimoniali, æcclesiæ Dei, Sancteque Mariæ, necnon Beati-Juliani Athisiodori, dedi Germanum atque ejus uxorem et natos; Clementem similiter et ejus uxorem ac filios, necnon matrem atque ejus sororem. Hujus rei testes, ex parte mea sunt: Gaudricus, canonicus Avalonensis; Gaudricus, miles de Billiaco; ex parte sanctimonialium, Barbinus, presbiter; Ugo de Augeico; Nicholaus, maior; Augous; Gaufrius maior; Stephanus. Hec acta sunt, Ludovico rege regnante; Ugone duce Burgundiæ; Stephano Eduensi episcopo; Aalis abatissa prædictæ æcclesiæ.